MUNICIPIUL CRAIOVA

CONSILIUL LOCAL AL MUNICIPIULUI CRAIOVA

         HOTĂRÂREA NR.37
privind modificarea Hotărârii Consiliului Local al Municipiului Craiova nr.144/2016 referitoare la acordarea de facilităţi  pe mijloacele de transport în comun ale R.A.T. SRL, pentru anumite categorii de persoane


Consiliul Local al Municipiului Craiova, întrunit în şedinţa ordinară din data de 26.01.2017;

           Având în vedere raportul nr.9915/2017 întocmit de Direcţia Economico-Financiară, prin care se propune modificarea Hotărârii Consiliului Local al Municipiului Craiova nr.144/2016 referitoare la acordarea de facilităţi  pe mijloacele de transport în comun ale R.A.T. SRL, pentru anumite categorii de persoane; 

            În conformitate cu prevederile art.12, alin.1 din Ordonanţa de Urgenţă a Guvernului nr.99/2016 privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare, art.2, alin.1 din Ordonanţa de Urgenţă a Guvernului nr.2/2017 privind unele măsuri fiscal-bugetare, precum şi modificarea şi completarea unor acte normative, Legii nr.92/2007 a serviciilor de transport public local, modificată şi completată şi Legii nr.227/2015 privind Codul Fiscal,;

 
În temeiul art.36, alin.2 lit. d, coroborat cu alin.6, lit. a, pct. 1 şi 2, art.45, alin.2, lit. a  şi art.61 alin.2 din Legea nr.215/2001, republicată, privind administraţia publică locală;
     HOTĂRĂŞTE:
Art.1. Se aprobă modificarea art.1alin.1 şi art.3 din Hotărârea Consiliului Local al Municipiului Craiova nr.144/2016, care vor avea următorul conţinut:

“Art.1. (1) Se aprobă acordarea de facilităţi pe mijloacele de transport în comun ale R.A.T.SRL pentru anumite categorii de persoane, astfel:

a)  gratuitate pe toate liniile de transport în comun ale R.A.T SRL, pentru pensionarii cu domiciliul în municipiul Craiova care au vârsta de peste 70 ani, precum şi pentru cei care au un venit din pensie de până la 1.100 lei/lună, începând cu 1 februarie 2017, respectiv 1.200 lei/lună, începând cu 1 iulie 2017;

b) reducerea cu 50 % a preţului abonamentului, pentru orice tip de abonament, pentru pensionarii cu domiciliul în municipiul Craiova şi cu un venit net din pensie de peste 1.100 lei/lună, începând cu 1 februarie 2017, respectiv 1.200 lei/lună, începând cu 1 iulie 2017;
c) reducerea cu 50 % a preţului abonamentului, pentru orice tip de abonament, pentru studenţii care frecventează cursurile de zi la instituţiile de învăţământ autorizate din municipiul Craiova;

d) reducerea cu 50 % a preţului abonamentului, pentru orice tip de abonament, pentru elevii care frecventează cursurile de zi la instituţiile de învăţământ autorizate din municipiul Craiova;

 Art.3. Decontarea cheltuielilor lunare către R.A.T SRL se face în baza facturilor lunare prezentare de către aceştia şi a situaţiilor lunare privind abonamentele de pensionari cu reducere 100% valabile în luna respectivă.”

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico-Financiară şi R.A.T. SRL vor aduce la îndeplinire prevederile prezentei hotărâri.

